Тендерлік құжаттамаға 6 қосымша

Дәрілік заттарды және (немесе) медициналық бұйымдарды сатып алудың үлгі шарты

(тапсырыс беруші мен өнім беруші арасында)

\_\_\_\_\_\_\_\_\_\_\_\_\_\_\_\_\_\_ «\_\_\_\_» \_\_\_\_\_\_\_\_\_\_\_ ж.

Орналасқан жері

Бұдан әрі "Тапсырыс беруші" деп аталатын \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (тапсырыс берушінің толық атауы) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ атынан уәкілетті адамның лауазымы, тегі, аты, әкесінің аты (бар болған жағдайда) бір тараптан және бұдан әрі "Өнім беруші" деп аталатын \_\_\_\_\_\_\_\_\_\_\_\_\_\_\_\_\_\_\_\_\_ (өнім беруші – тендер жеңіпазының толық атауы) \_\_\_\_\_\_\_\_\_\_\_\_\_\_\_\_\_\_\_\_\_\_\_\_ атынан уәкілетті адамның лауазымы, тегі, аты, әкесінің аты (бар болған жағдайда) \_\_\_\_\_\_\_\_\_\_\_\_\_\_\_ (Жарғының, Ереженің) негізінде әрекет ететін екінші тараптан, қылмыстық-атқару (пенитенциарлық) жүйесінің тергеу изоляторлары мен мекемелерінде ұсталатын адамдар үшін тегін медициналық көмектің кепілдік берілген көлемі, медициналық көмектің қосымша көлемі шеңберінде, бюджет қаражаты есебінен және (немесе) міндетті әлеуметтік медициналық сақтандыру жүйесінде дәрілік заттарды, медициналық бұйымдарды және арнаулы емдік өнімдерді, фармацевтикалық көрсетілетін қызметтерді сатып алуды ұйымдастыру және өткізу қағидаларының (бұдан әрі – Қағидалар), № \_\_\_\_\_\_ "\_\_\_" \_\_\_\_\_\_\_\_\_\_ \_\_\_\_\_ жылы (сатып алу затын көрсету) сатып алу бойынша \_\_\_\_\_\_\_\_\_\_\_\_\_\_\_\_\_\_\_\_\_\_ тәсілмен (тәсілін көрсету) сатып алу қорытындылары туралы хаттаманың негізінде осы Дәрілік заттарды және (немесе) медициналық бұйымдарды сатып алу шартты (бұдан әрі – Шарт) жасасты және төмендегілер туралы келісті:

1-тарау. Шартта қолданылатын терминдер

1. Осы Шартта төменде санамаланған ұғымдарға мынадай түсінік беріледі:

1) Шарт – Тапсырыс беруші мен Өнім берушінің арасында Қазақстан Республикасының нормативтік құқықтық актілеріне сәйкес жасалған, жазбаша нысанда тіркелген, Тараптар оған барлық қосымшаларымен және толықтыруларымен бірге, сондай-ақ Шартта сілтеме бар барлық құжаттамамен бірге қол қойған азаматтық-құқықтық акт;

2) Шарттың сомасы – Тапсырыс берушінің Өнім берушіге Шарт талаптарына сәйкес төлеуі тиіс сома;

3) тауарлар – Өнім беруші Тапсырыс берушіге Шарттың талаптарына сәйкес беруі тиіс дәрілік заттар және (немесе) медициналық бұйымдар және ілеспе көрсетілетін қызметтер;

4) ілеспе көрсетілетін қызметтер – тасымалдау және сақтандыру сияқты тауарларды беруді қамтамасыз ететін көрсетілетін қызметтер және Өнім берушінің Шартты орындауға бағытталған басқа да міндеттерін қамтитын, монтаждау, іске қосу, техникалық жәрдем көрсету, оқыту және басқа да қосалқы көрсетілетін қызметтер;

5) Тапсырыс беруші – облыстардың, республикалық маңызы бар қалалардың және астананың денсаулық сақтауды мемлекеттік басқарудың жергілікті органдары, медициналық қызметтер көрсететін әскери-медициналық (медициналық) бөлімшелер, ведомстволық бөлімшелер (ұйымдар), сондай-ақ тегін медициналық көмектің кепілдік берілген көлемі шеңберінде және (немесе) міндетті әлеуметтік медициналық сақтандыру жүйесінде медициналық қызметтер көрсететін денсаулық сақтау субъектілері;

6) Өнім беруші – Тапсырыс берушімен жасалған сатып алу туралы Шартта оның контрагенті ретінде әрекет ететін және Шарт талаптарында көрсетілген тауарларды беруді жүзеге асыратын жеке немесе заңды тұлға.

2 тарау. Шарттың мәні:

2. Өнім беруші тауарды шарттың талаптарына сәйкес, осы Шартқа қосымшаларда айқындалған мөлшерде және сапада жеткізуге, ал Тапсырыс беруші оны қабылдауға және шарттың талаптарына сәйкес төлеуге міндеттенеді.

3. Төменде көрсетілген құжаттар мен оларда көрсетілген шарттар осы Шартты құрайды және оның ажырамас бөлігі болып саналады, атап айтқанда:

1) Осы Шарт;

2) сатып алынатын тауарлардың тізбесі;

3) Техникалық ерекшелік;

4) Сыбайлас жемқорлыққа қарсы талаптар

5) шарт жасалған күннен бастап он жұмыс күні ішінде шарттың орындалуын қамтамасыз ету шарттың жалпы сомасының үш пайызы \_\_\_\_\_\_\_\_\_ мөлшерінде енгізілсін, бұл шартқа 1 - қосымшаға сәйкес шарттың пәндері бойынша көзделген:

- банктік шотқа кепілдік ақшалай жарна түрінде: № KZ106010251000252251, БСК: HSBKKZKX;

- қағаз тасығыштағы банк кепілдігі.

3 тарау. Шарттың бағасы және төлемі:

4. Шарттың бағасы \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_теңгені құрайды (соманы цифрмен және жазбаша көрсету) және өнім берушінің тендерлік өтінімінде көрсетілген бағаға сәйкес келеді.

5. Өнім берушіге жеткізілген тауарлар үшін ақы төлеу мынадай шарттарда жүргізіледі:

Төлем түрі: осы Шарттың деректемелерінде немесе ұсынылған шотқа сәйкес көрсетілген өнім берушінің есеп айырысу шотына аудару.

Төлеу мерзімдері: аванс беру көзделмеген, жеткізілген тауар (ілеспе қызметтер) үшін төлем Тапсырыс беруші тауарды (ілеспе қызметтерді) қабылдау актісіне қол қойған сәттен бастап күнтізбелік 30 күн ішінде жүргізіледі. Тараптардың заңды өкілдерінің ескертулерсіз/наразылықтарсыз тауардың барлық көлемін қабылдау актісіне және қол қойылған Жабдықты пайдалануға беру актісіне қол қоюы түпкілікті есептеу үшін негіз болып табылады.

6. Төлемнің алдындағы қажетті құжаттар:

1) шарттың көшірмесі немесе өнім беруші ұсынатын және оның өндіруші, ресми дистрибьютор не өндірушінің ресми өкілі мәртебесін растайтын өзге де құжаттар.

2) Өнім берушінің шот-фактурасы, Тапсырыс беруші қол қойған тауарды тауарға және/немесе ілеспе құжаттарға ескертусіз қабылдау-беру актісі, Жабдықты пайдалануға беру актісі, егер тауар өлшеу құралы болып табылса, онда өлшеу құралын бастапқы тексеруден өткені туралы сертификат, Тапсырыс берушінің Медициналық және техникалық мамандарын оқытуды жүргізу туралы акт ұсынылады.

4 тарау. Тауарды жеткізу және қабылдау шарттары:

7. Шарт шеңберінде жеткізілетін тауарлар техникалық ерекшелікте көрсетілген стандарттарға сәйкес келуі немесе олардан жоғары болуы тиіс.

8. Өнім беруші Тапсырыс берушінің алдын ала жазбаша келісімінсіз шарттың немесе оның қандай да бір ережелерінің, сондай-ақ Тапсырыс беруші немесе осы Шартты орындау үшін Өнім беруші тартқан персоналды қоспағанда, оның атынан басқа тұлғалар ұсынған техникалық құжаттаманың, жоспарлардың, сызбалардың, модельдердің, үлгілердің немесе ақпараттың мазмұнын ешкімге ашпауға тиіс.

Көрсетілген ақпарат бұл персоналға құпия түрде және шарттық міндеттемелерді орындау үшін қаншалықты қажет болса, сондай шамада берілуге тиіс.

9. Өнім беруші Тапсырыс берушінің алдын ала жазбаша келісімінсіз жоғарыда аталған қандай да бір құжаттарды немесе ақпаратты Шартты іске асыру мақсатынан басқа мақсатта пайдаланбауға тиіс.

10. Өнім беруші 1-қосымшада көрсетілген соңғы межелі пунктіне тасымалдау кезінде оларды зақымданудан немесе бұзылудан сақтай алатын тауарлардың орамасын қамтамасыз етуге тиіс.

Қаптама қандай да бір шектеусіз қарқынды көтеру-тасымалдау өңдеуіне және тасымалдау кезінде экстремалды температуралардың, тұздар мен жауын-шашынның, сондай-ақ ашық сақтаудың әсеріне төзуі тиіс.

Буып-түйілген жәшіктердің габариттерін және олардың салмағын айқындау кезінде жеткізудің соңғы пунктінің алыстығын және тауарларды алып жүрудің барлық пункттерінде қуатты жүк көтергіш құралдардың болуын ескеру қажет.

11. Жәшіктерді буып-түю және таңбалау, сондай-ақ оның ішіндегі және сыртындағы құжаттама Қазақстан Республикасының заңнамасына қатаң сәйкес келуі тиіс.

12. Тауарларды жеткізуді өнім беруші сатып алынатын тауарлар тізбесінде және осы Шартта айтылған Тапсырыс берушінің/сатып алуды ұйымдастырушының талаптарына сәйкес жүзеге асырады. Тауарлар тапсырыс берушінің мекен-жайы бойынша жеткізіледі - 1 қосымшаға сәйкес. Жеткізу уақыты сағат 09:00-ден 12:30-ға дейін және 14:00-ден 17:00-ға дейін. (жұмыс уақыты шеңберінде жеткізушінің тауарды түсіру және Тапсырыс берушіге беру мүмкіндігі болды, ал Тапсырыс берушінің тауарды алу мүмкіндігі болды).Тауарды саны мен сапасы бойынша тексеру, сондай-ақ барлық қажетті құжаттаманың, оның ішінде ҚР құқықтық нормаларына сәйкес тауардың сапасы мен түпнұсқалығын растайтын құжаттаманың бар-жоғын тексеру, ал медициналық бұйымдардың қауіпсіздігі мен сапасын қамтамасыз ету мақсатында - өнімнің сәйкестік сертификаты қабылдау сәтінде жүргізіледі, онда өнім беруші өзінің заңды өкілінің болуын міндетті түрде қамтамасыз етуі тиіс (өнім берушінің мөрімен расталған сенімхаттың көшірмесі Тапсырыс берушіге беріледі), ол жеткізудің кемшіліктерін белгілейтін актіге қол қоюы тиіс.

Тауардың әрбір жиынтығы: медициналық техника мен медициналық бұйымдар бойынша - мазмұнының мемлекеттік немесе орыс тіліндегі аудармасы бар техникалық және пайдалану құжаттамасымен; дәрілік заттар бойынша – құрамы, қолдану тәсілі көрсетілген, мазмұнының мемлекеттік немесе орыс тіліндегі аудармасы бар нұсқаулықпен, сондай-ақ дайындау және жарамдылық мерзімі бар оқылатын таңбамен жарақталуға тиіс. Өнім беруші (өндіруші емес) жасаған санамаланған құжаттаманың аудармасы әрбір парақ немесе аударманың барлық парақтары тігілген жерде өнім берушінің мөрімен куәландырылуға тиіс.

Тауарларды әкелу және өткізу Қазақстан Республикасының заңнамасына сәйкес жүзеге асырылуға тиіс және оның сақталуы үшін жауапкершілік өнім берушіге жүктеледі. Жеткізу жиынтығы 2-қосымшаға сәйкес тауарлардың нақты техникалық сипаттамаларын және барлық жиынтықтауды көрсете отырып, әрбір пункт үшін (жабдықтың жиынтығы немесе бірлігі) жеке сипатталады.

Өнім беруші ұсынған Тапсырыс беруші тауарды қабылдап алу-тапсыру актісіне қол қойғаннан кейін, сапасы, саны, орамасы, ілеспе құжаттары мен пайдалану/қолдану жөніндегі нұсқаулықтары және жабдықты пайдалануға беру актісі бойынша ескертулер болмаған кезде тауар жеткізілген болып есептеледі.

Өнім беруші осы Шартта көрсетілген көрсеткіштерге қол жеткізуге және кепілдік мерзімі ішінде тауарды толық және қауіпсіз пайдалану мүмкіндігіне кепілдік береді және Тапсырыс берушінің және/немесе зардап шеккен үшінші тұлғалардың алдында олардың негізделген талабы бойынша келтірілген залалды толық өтеу түрінде олардан ауытқу үшін жауапты болады.

13. Өнім беруші Тауарларды 1-қосымшада көрсетілген межелі пунктке дейін жеткізуге тиісті. Бұл тауарларды межелі пунктке дейін тасымалдауды Өнім беруші жүзеге асырады және төлейді, ал осыған байланысты шығындар Шарттың бағасына енгізіледі.

5 тарау. Медициналық техниканы жеткізу және қабылдау ерекшеліктері:

14. Жеткізілетін медициналық техникаға кепілдікті сервистік қызмет көрсету орнатылғаннан және пайдалануға берілгеннен кейін 37 (отыз жеті) ай ішінде жарамды, осы кезең ішінде кепілдікті сервистік қызмет көрсету құны Шарттың бағасына енгізілген және регламенттік және жөндеу жұмыстарын, сондай-ақ бұл ретте пайдаланылатын дайындаушы зауыт өндірген қосалқы бөлшектер мен тораптарды қамтиды. Бұл ретте кепілді сервистік қызмет көрсету медициналық техниканың тораптары мен жинақтауыштарының сынуы, жөнделуі, ауыстырылуы себебінен тоқтап тұру кезеңіне мөлшерлес мерзімге ұзартылады немесе Тапсырыс берушіге көрсетілген кезеңге өнім беруші осыған ұқсас жұмыс істейтін медициналық техниканы ұсынады.

15. Осы Шарт шеңберінде Өнім беруші тендерлік құжаттамада көрсетілген қызметтерді ұсынуы тиіс.

16. Ілеспе қызметтердің бағасы Шарттың бағасына кіреді.

17. Тапсырыс беруші Өнім берушіден өнім беруші дайындайтын немесе өткізетін қосалқы бөлшектер туралы ақпаратты, атап айтқанда Тапсырыс беруші Өнім берушіден сатып алу үшін таңдай алатын және кепілдік мерзімі өткеннен кейін оларды пайдалана алатын қосалқы бөлшектердің құны мен номенклатурасын ұсынуды талап ете алады.

18. Жеткізуші қосалқы бөлшектерді өндіруді тоқтатқан жағдайда :

а) Тапсырыс берушіге қажетті мөлшерде қажетті сатып алуды жүргізуге мүмкіндік беру үшін өндірістің алдағы тоқтауы туралы алдын ала хабарлау;

б) қажет болған жағдайда өндіріс тоқтатылғаннан кейін Тапсырыс берушіге қосалқы бөлшектерге жоспарларды, сызбаларды және техникалық құжаттаманы тегін беру.

19. Өнім беруші Шарт шеңберінде жеткізілген тауарлардың:

1) егер шартта өзгеше көзделмесе, конструкциялар мен материалдардың барлық соңғы модификацияларын көрсететін жаңа, пайдаланылмаған, ең жаңа немесе сериялық модельдер болып табылады;

2) Тапсырыс берушінің елі үшін әдеттегі жағдайларда жеткізілген тауарларды қалыпты пайдалану кезінде конструкциясына, материалдарына немесе жұмысына байланысты ақаулары болмайды.

20. Тапсырыс беруші ұсынған техникалық ерекшелікке қатаң сәйкестікте өнім беруші дайындаған конструкцияларда, материалдарда ақаулар пайда болған жағдайда өнім беруші Тапсырыс берушінің (Тапсырыс берушінің) техникалық ерекшелігіндегі олқылықтары үшін жауапты болмайды.

21. Бұл кепілдік жағдайға қарай тауар партиясы түгел немесе бір бөлігін жеткізгеннен кейін және оларды Шартта көрсетілген түпкілікті межелі жерге қабылдағаннан кейін 90 күнтізбелік күн ішінде жарамды.

22. Тапсырыс беруші осы кепілдікке байланысты барлық наразылықтар туралы Өнім берушіні жазбаша түрде жедел хабардар етуге міндетті.

23. Тауардың істен шығуы туралы хабарламаны алғаннан кейін Өнім беруші хабарламаны алған кезден бастап 72 (жетпіс екі) сағаттан аспайтын мерзімде болжамды жөндеудің себептерін, мерзімдерін айқындау үшін білікті маманның жергілікті жерге шығуын қамтамасыз етуге тиіс. Өнім беруші дайындаушы зауыт өндірген қосалқы бөлшектер мен тораптарды пайдалана отырып жөндеу немесе Тапсырыс беруші тарапынан қандай да бір шығыстарсыз ақаулы тауарды немесе оның бөлігін ауыстыруды бір ай ішінде жүргізуге тиіс.

24. Егер Өнім беруші хабарламаны алып, бір ай ішінде ақауды(ларды) түзетпесе, Тапсырыс беруші Өнім берушінің есебінен және Тапсырыс берушінің Өнім берушіге қатысты Шарт бойынша иелене алатын басқа құқықтарына қандай да бір залалсыз ақауларды түзету бойынша қажетті санкциялар мен шараларды қолдана алады.

25. Екі тарап қол қойған жазбаша өзгерістерді қоспағанда, шарттың құжаттарына ешқандай ауытқуларға немесе өзгерістерге (сызбалар, жобалар немесе техникалық ерекшеліктер, тиеп-жөнелту, буып-түю әдісі, жеткізу орны немесе өнім беруші ұсынатын қызметтер және басқалар) жол берілмейді.

26. Егер кез келген өзгеріс Өнім берушіге Шарт бойынша тауарлардың кез келген бөлігін жеткізу үшін қажетті құнның немесе мерзімдердің азаюына әкелетін болса, онда шарттың бағасы тиісінше түзетіледі, ал Шартқа тиісті түзетулер енгізіледі. Өнім берушінің осы баптың шеңберінде Түзету жүргізуге барлық сұрау салулары өнім беруші тапсырыс берушіден өзгерістер туралы өкім алған күннен бастап 30 (отыз) күн ішінде ұсынылуға тиіс.

6 тарау. Тараптардың жауапкершілігі:

27. Өнім беруші Тапсырыс берушінің алдын ала жазбаша келісімінсіз осы Шарт бойынша өзінің міндеттемелерін біреуге толықтай да, ішінара да бермеуге тиіс.

28. Тауарларды жеткізуді және қызметтер көрсетуді Өнім беруші шартқа 1-қосымшаға сәйкес жүзеге асыруға тиіс.

29. Өнім беруші тарапынан жеткізілімді орындауды кешіктіру шарттың орындалуын кепілдікті қамтамасыз етуді ұстап қалуға және тұрақсыздық айыбын төлеуге әкеп соғады.

30. Егер Шартты орындау кезеңінде өнім беруші кез келген сәтте тауарларды уақтылы жеткізуге кедергі келтіретін жағдайларға тап болса, Өнім беруші Тапсырыс берушіге кідіріс фактісі, оның болжамды ұзақтығы және себебі(себептері) туралы дереу жазбаша хабарлама жіберуге тиіс. Өнім берушіден хабарлама алғаннан кейін Тапсырыс беруші жағдайды бағалауға тиіс және Өнім берушімен келісім бойынша өнім берушінің Шартты орындау мерзімін ұзарта алады. Мұндай жағдайда мұндай ұзартуды тараптар Шартқа түзетулер енгізу арқылы ратификациялауға тиіс.

31. Форс-мажорлық жағдайларды қоспағанда, егер Өнім беруші тауарларды Шартта көзделген мерзімдерде жеткізе алмаса, Тапсырыс беруші шарт шеңберінде өзінің басқа құқықтарына нұқсан келтірмей, Шарттың бағасынан жеткіліксіз берілген немесе мерзімі бұзылып жеткізілген тауар сомасының 0,1 (нөл бүтін оннан бір) пайызы мөлшеріндегі соманы жеткізілмеген әр күнге тұрақсыздық айыбы түрінде шегеріп тастайды.

32. Егер Шартты орындауды кешіктіру форс-мажорлық жағдайлардың нәтижесі болып табылса, өнім беруші өзінің шарттың орындалуын қамтамасыз етуінен айырылмайды және тұрақсыздық айыбын төлеуге немесе шарттың талаптарын орындамауына байланысты оны бұзуға жауапты болмайды.

33. Шарттың мақсаттары үшін форс-мажор Тараптың жаңсақтығына немесе салғырттығына байланысты емес және бұл жағдайлар Тараптардың кез келгенінің шарт бойынша өз міндеттемелерін орындауын мүмкін етпеген жағдайда, Тараптардың кез келгенінің бақылауына бағынбайтын күтпеген сипатқа ие (дүлей зілзалалар, міндеттемелерді орындауға тыйым салатын немесе қандай да бір өзгеше түрде кедергі келтіретін мемлекеттік органдардың нормативтік актілерін немесе өкімдерін шығару, әскери іс-қимылдар, өндірісті тоқтата тұру немесе тоқтату және еңсерілмейтін күштің (форс-мажордың) туындағаны туралы куәлікте көрсетілген жағдайлар) оқиғаны білдіреді.

34. Форс-мажорлық жағдайлар туындаған кезде олар туындаған Тарап екінші Тарапқа осындай жағдайлар және олардың себептері туралы жазбаша хабарлама жібереді және форс-мажорлық жағдайлар туындаған кезден бастап он күнтізбелік күн ішінде олардың туындағанын тиісті құжаттармен растайды. Бұл жағдайда Шарттың қолданылуы форс-мажорлық жағдайлар тоқтатылғанға дейін тоқтатыла тұрады және шарттың қолданылу мерзімі форс-мажорлық жағдайлардың қолданылу мерзіміне сәйкес ұзартылады. Хабарламау немесе уақтылы хабарламау Тарапты шарт бойынша міндеттемелерді тиісінше орындамағаны не орындамағаны үшін жауапкершіліктен босататын негіз ретінде жоғарыда көрсетілген кез келген мән-жайларға сілтеме жасау құқығынан айырады.

35. Егер форс-мажорлық жағдайлар күнтізбелік бір айдан астам уақытқа созылса, Тараптар бұл туралы жазбаша келісім жасасу арқылы Шарттың қолданылуын тоқтату туралы шешім қабылдауға құқылы. Бұл ретте тараптар нақты жеткізілген тауар үшін өзара есеп айырысуды жүргізеді.

36. Егер өнім беруші банкрот немесе төлеуге қабілетсіз болса, Тапсырыс беруші Өнім берушіге тиісті жазбаша хабарлама жібере отырып, Шартты кез келген уақытта бұза алады. Бұл жағдайда бұзу дереу жүзеге асырылады және егер Шартты бұзу зиян келтірмесе немесе іс-әрекеттерді жасауға немесе Тапсырыс берушіге қойылған немесе кейіннен қойылатын санкцияларды қолдануға қандай да бір құқықтарды қозғамаса, Тапсырыс беруші Өнім берушіге қатысты ешқандай қаржылық міндет көтермейді.

37. Тапсырыс беруші Өнім берушіге тиісті жазбаша хабарлама жібере отырып, Шартты одан әрі орындаудың орынсыздығына байланысты оны кез келген уақытта бұза алады. Хабарламада Шартты бұзудың себебі көрсетілуге тиіс, күші жойылған шарттық міндеттемелердің көлемі, сондай-ақ Шартты бұзудың күшіне енген күні көрсетілуге тиіс.

Шарт осындай жағдайларға байланысты жойылған кезде Өнім беруші шарт бойынша бұзуға байланысты оны бұзатын күнгі іс жүзіндегі шығындар үшін ғана ақы талап етуге құқылы. Тапсырыс беруші мен өнім беруші Шарт бойынша немесе оған байланысты олардың арасында туындайтын барлық келіспеушіліктерді немесе дауларды тікелей келіссөздер процесінде шешуге барлық күш-жігерін салуға тиіс.

38. Егер осындай келіссөздер басталғаннан кейін 21 (жиырма бір) күнтізбелік күн ішінде Тапсырыс беруші мен Өнім беруші Шарт бойынша дауды шеше алмаса, Тараптардың кез келгені бұл мәселені Қазақстан Республикасының заңнамасына сәйкес шешуді талап ете алады.

39. Осы Шарт бойынша өз міндеттемелерін орындау кезінде, сондай-ақ осы Шартты жасасуға немесе тоқтатуға байланысты Тараптар Тараптар мен олардың қызметкерлері және Тараптарға белгілі болғандай, олардың үлестес тұлғалары, агенттері, өкілдері, делдалдары және (немесе) қосалқы мердігерлері (бірлесіп орындаушылары) Қазақстан Республикасының, оның ішінде сыбайлас жемқорлыққа қарсы іс-қимыл саласындағы заңнамасын бұзатын не бұзуға ықпал ететін әрекеттерді жасамайды, оларды жасауға ынталандырмайды, сондай-ақ Шартқа қосымшаға сәйкес сыбайлас жемқорлыққа қарсы талаптарды сақтайды деп сендіреді.

7 тарау. Құпиялылық:

40. Шарттың қолданылуы нәтижесінде бір Тарап екінші Тарап үшін ұсынатын ақпарат, ақпарат болған жағдайларды қоспағанда, шарт аяқталғаннан немесе бұзылғаннан кейін 3 (үш) жылға дейінгі құпия мерзім болып табылады:

1) ашу кезінде көпшілікке қолжетімді болды;

2) ашқаннан кейін екінші Тарапқа жария етуші тарап шартты жариялау жолымен немесе өзгеше түрде бұзбай (мемлекеттік, құқық қорғау және сот органдарының сұрау салулары бойынша беру жолымен) жария пайдалануға түседі.;

3) ашу кезінде екінші Тарап Тараптың иелігінде болған және мұндай тараптан тікелей немесе жанама түрде сатып алынбаған;

4) үшінші тараптан алынды, алайда мұндай ақпарат құпиялылыққа кепілдік беретін тараптан тікелей немесе жанама түрде үшінші тарапқа ұсынылмады;

5) Қазақстан Республикасының заңнамасында көзделген жағдайларда сотқа, мемлекеттік органдарға, жеке сот орындаушыларына ұсынылады.

41. Шартқа сәйкес өзінің міндеттемесін растайтын Тарап осындай міндеттеменің бұзылғаны анықталған жағдайда дәлелдеу ауыртпалығын өзіне жүктейді.

8 тарау. Қорытынды ережелер:

42. Шарт қазақ және орыс тілдерінде жасалады. Егер Шарттың екінші тарабы шетелдік ұйым болып табылған жағдайда, екінші данасы Қазақстан Республикасының тіл туралы заңнамасына сәйкес тілге аударылуы мүмкін. Шартты сот тәртібімен қарау қажет болған жағдайда шарттың қазақ немесе орыс тілдеріндегі данасы қаралады. Тараптар алмасатын шартқа қатысты барлық хат алмасу және басқа да құжаттама осы талаптарға сәйкес келуге тиіс.

43. Шартқа сәйкес бір Тарап екінші Тарапқа жіберетін кез келген хабарлама кейіннен түпнұсқасын бере отырып, хат, жеделхат, телекс немесе факс түрінде жіберіледі.

44. Хабарлама жеткізілгеннен кейін немесе күшіне енудің көрсетілген күні (егер хабарламада көрсетілсе) осы күндердің қайсысы кешірек болатынына байланысты күшіне енеді.

45. Салықтар мен бюджетке төленетін басқа да міндетті төлемдер Қазақстан Республикасының салық заңнамасына сәйкес төленуге жатады.

46. Егер баға ағымдағы қаржы жылына екі мың еселенген айлық есептік көрсеткіштен асса, өнім беруші шартқа екі тарап қол қойған күннен бастап 10 жұмыс күні ішінде сатып алу шарты бағасының 3% - ы мөлшерінде шарттың орындалуын қамтамасыз етуді енгізуге міндетті.

47. Осы Шарт Тапсырыс беруші оны Қазақстан Республикасы Қаржы министрлігінің аумақтық қазынашылық органында тіркегеннен кейін (мемлекеттік органдар мен мемлекеттік мекемелер үшін) не Тараптар қол қойғаннан және Өнім беруші Шарттың орындалуын қамтамасыз етуді енгізгеннен кейін күшіне енеді.

48. Осы тауарды сатып алу Шарты Тапсырыс берушінің дәрілік заттар мен медициналық бұйымдарды сатып алуды жүзеге асыруы процесінде тапсырыс беруші мен өнім беруші арасында туындайтын құқықтық қатынастарды реттейді. Осы Шартқа енгізілетін кез келген өзгерістер мен толықтырулар Қазақстан Республикасының заңнамасына, Тапсырыс берушінің тендерлік құжаттамасына, өнім берушінің тендерлік өтініміне және тендер қорытындылары туралы хаттамаға сәйкес келуге тиіс.

49. Шарт 202\_ жылдың 31 желтоқсанына дейін жарамды.

9 тарау. Тараптардың мекенжайлары, банктік деректемелері және қолдары:

|  |  |
| --- | --- |
| Тапсырыс беруші:  \_\_\_\_\_\_\_\_\_\_\_\_\_\_\_\_\_\_\_\_\_  БСН  Заңды мекенжайы:  Банктік деректемелер  Телефон, e-mail  Лауазымы \_\_\_\_\_\_\_\_\_\_\_\_\_  Қолы, Т.А.Ә. (бар болса)  Мөрі (бар болса) | Өнім беруші:  \_\_\_\_\_\_\_\_\_\_\_\_\_\_\_\_\_\_\_\_\_  БСН  Заңды мекенжайы:  Банктік деректемелер  Телефон, e-mail  Лауазымы \_\_\_\_\_\_\_\_\_\_\_\_\_  Қолы, Т.А.Ә. (бар болса)  Мөрі (бар болса) |

Дәрілік заттарды және (немесе) медициналық

бұйымдарды сатып алудың үлгі шартына

(тапсырыс беруші мен өнім беруші арасында)

қосымша

Сыбайлас жемқорлыққа қарсы талаптар

1. Осы Шарт бойынша өз міндеттемелерін орындау кезінде, сондай-ақ осы Шартты жасасуға немесе тоқтатуға байланысты Тараптар мен олардың қызметкерлері және Тараптарға белгілі болғандай, олардың үлестес тұлғалары, агенттері, өкілдері, делдалдары және (немесе) қосалқы мердігерлері (бірлесіп орындаушылары) Қазақстан Республикасының, оның ішінде сыбайлас жемқорлыққа қарсы іс-қимыл саласындағы заңнамасын бұзатын не бұзуға ықпал ететін әрекеттерді жасамайды, оларды жасауға ынталандырмайды, оның ішінде сыбайлас жемқорлыққа қарсы іс-қимыл саласында қандай да бір заңсыз артықшылықтарды немесе өзге де заңсыз мақсаттарды алу мақсатында осы тұлғалардың әрекеттеріне немесе шешімдеріне ықпал ету үшін кез келген тұлғаларға тікелей немесе жанама түрде қандай да бір ақшалай қаражатты немесе құндылықтарды төлемейді, төлеуді ұсынбайды және төлеуге рұқсат бермейді деп сендіреді.

2. Осы Шарт бойынша өз міндеттемелерін орындау кезінде, сондай-ақ осы Шартты жасасуға немесе тоқтатуға байланысты Тараптар мен олардың жұмыскерлері және Тараптарға белгілі болғандай, олардың үлестес тұлғалары, агенттері, өкілдері, делдалдары және (немесе) қосалқы мердігерлері (бірлесіп орындаушылары) осы Шарттың мақсаттары үшін қолданылатын заңнамада қолданылатын пара беру/алу, коммерциялық сатып алу сияқты әрекеттерді, сондай-ақ Сыбайлас жемқорлыққа қарсы заңнаманың талаптарын бұзатын әрекеттерді жүзеге асырмайтындығына сендіреді.

3. Осы Шарт Тараптарының әрқайсысы басқа Тараптың қызметкерлерін қандай да бір жолмен, оның ішінде ақшалай сомаларды, сыйлықтарды беру, олардың атына жұмыстарды (қызметтерді) өтеусіз орындау жолымен және қызметкерді белгілі бір тәуелділікке қоятын және осы қызметкердің оны ынталандыратын тараптың пайдасына қандай да бір іс-әрекеттерді орындауын қамтамасыз етуге бағытталған басқа да тәсілдермен ынталандырудан бас тартады.

4. Тараптардың әрқайсысы екінші Тараптан осы Шарттың орындалу барысын талдау мақсатында осы Шарттың орындалуы жөніндегі мәліметтерді қамтитын кез келген құжаттарды сұратады.

5. Тарапта қандай да бір Сыбайлас жемқорлыққа қарсы жағдайлардың бұзылғаны немесе орын алуы мүмкін деген күдік туындаған жағдайда, тиісті Тарап екінші Тарапты жазбаша нысанда хабардар етеді, сондай-ақ бұл туралы жоғары тұрған басшыға және (немесе) қызметкері болып табылатын мемлекеттік органның не ұйымның басшылығына және (немесе) уәкілетті мемлекеттік органдарға "Сыбайлас жемқорлыққа қарсы іс-қимыл туралы" Қазақстан Республикасы Заңының 24-бабының 1-тармағына сәйкес хабарлайды.

6. Жазбаша хабарламада Тарап контрагенттің, оның үлестес тұлғаларының, жұмыскерлерінің, агенттерінің, өкілдерінің, делдалдардың және (немесе) қосалқы мердігерлердің (бірлесіп орындаушылардың) осы шарттардың қандай да бір ережелерін бұзу болғанын немесе болуы мүмкін екенін анық растайтын немесе болжауға негіз болатын, қолданылатын заңнамада пара беру немесе алу, коммерциялық сатып алу ретінде сараланатын әрекеттерден, сондай-ақ Сыбайлас жемқорлыққа қарсы заңнаманың талаптарын бұзатын әрекеттерден көрінетін фактілерге сілтеме жасайды немесе материалдарды ұсынады.

7. Осы Шарттың Тараптары сыбайлас жемқорлықтың алдын алу жөніндегі рәсімдердің жүргізілуін мойындайды және олардың сақталуын бақылайды. Бұл ретте тараптар сыбайлас жемқорлық қызметіне болжалды түрде тартылған контрагенттермен іскерлік қатынастардың болуын барынша азайту үшін ақылға қонымды күш-жігер жұмсайды, сондай-ақ сыбайлас жемқорлықтың алдын алу мақсатында бір-біріне өзара жәрдем көрсетеді.

 8. Осы Сыбайлас жемқорлыққа қарсы талаптардың 5-тармағына сәйкес жазбаша хабарлама алған Тарап 10 (он) күнтізбелік күн ішінде тергеу жүргізеді және оның нәтижелерін екінші Тараптың атына береді.

|  |  |
| --- | --- |
| Тапсырыс беруші:  \_\_\_\_\_\_\_\_\_\_\_\_\_\_\_\_\_\_\_\_\_  БСН  Заңды мекенжайы:  Банктік деректемелер  Телефон, e-mail  Лауазымы \_\_\_\_\_\_\_\_\_\_\_\_\_  Қолы, Т.А.Ә. (бар болса)  Мөрі (бар болса) | Өнім беруші:  \_\_\_\_\_\_\_\_\_\_\_\_\_\_\_\_\_\_\_\_\_  БСН  Заңды мекенжайы:  Банктік деректемелер  Телефон, e-mail  Лауазымы \_\_\_\_\_\_\_\_\_\_\_\_\_  Қолы, Т.А.Ә. (бар болса)  Мөрі (бар болса) |